Paġna Dawn it-testi huma disponibbli fuq: Lingwa tal-kawża: ir-Rumen L-Artikolu 3(a) tar-Regolament (KE) Nru 561/2006 tal-Parlament Ewropew u tal-Kunsill, tal-15 ta' Marzu 2006, dwar l-armonizzazzjoni ta' ċerta leġiżlazzjoni soċjali li għandha x'taqsam mat-trasport bit-triq u li jemenda r-Regolamenti tal-Kunsill (KEE) Nru 3821/85 u (KE) Nru 2135/98 u li jħassar ir-Regolament tal-Kunsill (KEE) Nru 3820/85, kif ukoll il-punt 3 tal-Artikolu 2 tar-Regolament (KE) Nru 1073/2009 tal-Parlament u tal-Kunsill, tal-21 ta' Ottubru 2009, dwar regoli komuni għall-aċċess għas-suq internazzjonali tas-servizzi tal-kowċ u x-xarabank u li jħassar ir-Regolament (KE) Nru 561/2006, għandhom jiġu interpretati fis-sens li s-servizz tat-trasport bejn id-dar u l-post tax-xogħol tal-ħaddiema, organizzat mill-persuna li timpjega lil dawn tal-aħħar u fejn ir-rotta koperta ma taqbiżx il-50 km, jidħol fil-kamp ta' applikazzjoni tad-deroga, prevista fl-Artikolu 3(a) tar-Regolament Nru 561/2006, skont liema dan ir-regolament ma japplikax għal tali servizz ta' trasport. Lingwa tal-kawża: l-ingliż L-Artikolu 9 tad-Direttiva tal-Parlament Ewropew u tal-Kunsill Nru 2001/29/KE, tat-22 ta' Mejju 2001, dwar l-armonizzazzjoni ta' ċerti aspetti ta' drittijiet tal-awtur u drittijiet relatati fis-soċjetà tal-informazzjoni u b'mod partikolari l-kunċett ta' "aċċess għal cable ta' servizzi tax-xandir", għandu jiġi interpretat fis-sens li ma jaqax taħt din id-dispożizzjoni u ma hijiex awtorizzata minnha leġiżlazzjoni nazzjonali li tipprevedi l-assenza tal-ksur tad-dritt tal-awtur f'każ ta' trażmissjoni mill-ġdid immedjata bil-cable, inkluż, jekk ikun il-każ, permezz tal-Internet, f'żona ta' xandir inizjali, ta' xandiriet fuq il-kanali tat-televiżjoni suġġetti għall-obbligi tas-servizz pubbliku. Lingwa tal-kawża: il-Portugiż Ir-Regolament (KE) Nru 1393/2007 tal-Parlament Ewropew u tal-Kunsill, tat-13 ta' Novembru 2007, dwar is-servizz [notifika] fl-Istati Membri ta' dokumenti ġudizzjarji u extra-ġudizzjarji fi kwistjonijiet ċivili jew kummerċjali (servizz ta' dokumenti) u li jħassar ir-Regolament tal-Kunsill (KE) Nru 1348/2000, għandu jiġi interpretat fis-sens li jipprekludi leġiżlazzjoni nazzjonali, bħal dik inkwistjoni fil-kawża prinċipali, li tgħid li, fil-każ fejn att ġudizzjarju, innotifikat lil konvenut residenti fit-territorju ta' Stat Membru ieħor, ma jkunx ġie redatt jew akkompanjat minn traduzzjoni jew f'lingwa li dan il-konvenut jifhem, jew fil-lingwa uffiċjali tal-Istat Membru li jirċievi jew, jekk hemm diversi lingwi uffiċjali f'dan l-Istat Membru, fil-lingwa uffiċjali jew f'waħda mil-lingwi uffiċjali tal-post ta' fejn għandha titwettaq in-notifika jew il-komunikazzjoni, l-ommissjoni tal-formola standard li tinsab fl-Anness II ta' dan ir-regolament twassal għan-nullità tal-imsemmija notifika jew tal-imsemmija komunikazzjoni, anki jekk din in-nullità għandha tiġi invokata minn dan l-istess konvenut f'terminu stabbilit jew sa mill-bidu tal-istanza u qabel kull difiża fuq il-mertu. Dan l-istess regolament jeżiġi, min-naħa l-oħra, li tali ommissjoni tiġi rregolarizzata b'mod konformi mad-dispożizzjonijiet stipulati fih, permezz tal-komunikazzjoni lill-persuna kkonċernata tal-formola standard li tinsab fl-Anness II tal-imsemmi regolament. Ir-Regolament Nru 1393/2007 għandu jiġi interpretat fis-sens li notifika jew komunikazzjoni ta' att promotur permezz tas-servizzi postali hija valida, anki jekk: id-dikjarazzjoni ta' rċevuta tal-ittra rreġistrata li tinkludi l-att li għandu jiġi nnotifikat lid-destinatarju tiegħu ġiet issostitwita minn dokument ieħor, sakemm dan id-dokument joffri garanziji ekwivalenti fil-qasam ta' informazzjoni pprovduta u ta' prova. Hija l-qorti adita fl-Istat Membru li jibgħat li għandha tiżgura ruħha mill-fatt li d-destinatarju rċieva l-att inkwistjoni f'ċirkustanzi li jiggarantixxu l-osservanza tad-drittijiet tad-difiża tiegħu; l-att li għandu jiġi nnotifikat jew ikkomunikat ma ġiex ikkunsinnat lid-destinatarju tiegħu personalment, sakemm dan ġie kkunsinnat lil persuna adulta li tkun tinsab fir-residenza abitwali ta' dan id-destinatarju, kemm jekk bħala membru tal-familja tiegħu kif ukoll jekk bħala impjegat tiegħu. Huwa dan id-destinatarju li għandu, jekk ikun il-każ, jistabbilixxi permezz ta' kull prova ammissibbli quddiem il-qorti adita fl-Istat Membru li jibgħat, li huwa la seta' effettivament isir jaf bil-fatt li, fi Stat Membru ieħor, kienet inbdiet proċedura ġudizzjarja kontrih, la seta' jidentifika s-suġġett u l-kawża tat-talba, u lanqas ma kellu biżżejjed żmien biex jipprepara d-difiża tiegħu. Lingwa tal-kawża: il-Ġermainż L-Artikolu 45 TFUE u l-Artikolu 7 tar-Regolament (UE) Nru 492/2011 tal-Parlament Ewropew u tal-Kunsill, tal-5 ta' April 2011, dwar il-moviment liberu tal-ħaddiema fi ħdan l-Unjoni, għandhom jiġu interpretati fis-sens li ma jipprekludux li, f'ċirkustanzi bħal dawk inkwistjoni fil-kawża prinċipali, l-ammont tal-kumpens għal insolvenza, mogħti minn Stat Membru lil ħaddiem fruntalier li la ma huwa suġġett għat-taxxa fuq id-dħul f'dan l-Istat u lanqas ma huwa responsabbli għall-ħlas tat-taxxa fuq dan il-kumpens, jiġi stabbilit billi t-taxxa fuq id-dħul, kif applikabbli fl-imsemmi Stat, titnaqqas mir-remunerazzjoni li sservi bħala bażi għall-kalkolu tal-imsemmi kumpens, bil-konsegwenza li dan il-ħaddiem fruntalier ma jirċevix, għall-kuntrarju tal-persuni li jirrisjedu u li jaħdmu f'dan l-istess Stat, kumpens li jikkorrispondi għar-remunerazzjoni netta preċedenti tiegħu. Iċ-ċirkustanza li tali ħaddiem fruntalier ma jkollux, fil-konfront tal-persuna li timpjegah, dritt għal kreditu li jikkorrispondi għall-parti mis-salarju gross preċedenti tiegħu li ma jkunx irċieva minħabba dan it-tnaqqis, hija irrilevanti f'dan ir-rigward. Lingwa tal-kawża: il-Ġermaniż Il-kunċett ta' "tariffa bażika", imsemmi fl-Artikolu 21 tad-tad-Direttiva 2011/83/UE tal-Parlament Ewropew u tal-Kunsill tal-25 ta' Ottubru 2011, dwar drittijiet tal-konsumatur, li temenda d-Direttiva tal-Kunsill 93/13/KEE u d-Direttiva 1999/44/KE tal-Parlament Ewropew u tal-Kunsill u li tħassar id-Direttiva tal-Kunsill 85/577/KEE u d-Direttiva 97/7/KE tal-Parlament Ewropew u tal-Kunsill, għandu jiġi interpretat fis-sens li l-prezz ta' telefonata fir-rigward ta' kuntratt konkluż u lejn linja tat-telefon ta' assistenza operata minn kummerċjant ma jistax jeċċedi l-prezz ta' telefonata lejn linja tat-telefon fissa ġeografika jew mobbli standard. Sakemm dan il-limitu jiġi osservat, iċ-ċirkustanza li l-kummerċjant ikkonċernat jagħmilx qliegħ jew le permezz ta' din il-linja tat-telefon ta' assistenza hija nieqsa minn rilevanza. Lingwa tal-kawża: il-Franċiż L-Artikolu 3(1) tar-Regolament tal-Kunsill (KE, EURATOM) Nru 2988/95, tat-18 Diċembru 1995, dwar il-protezzjoni tal-interessi finanzjarji tal-Komunità Ewropea għandu jiġi interpretat fis-sens li t-terminu ta' preskrizzjoni previst f'din id-dispożizzjoni huwa applikabbli għall-irkupru ta' krediti ta' interessi, bħal dawk inkwistjoni fil-kawża prinċipali, dovuti abbażi tal-Artikolu 11(3) tar-Regolament tal-Kummissjoni (KEE) Nru 3665/87, tas 27 ta' Novembru 1987, li jistabbilixxi regoli komuni dettaljati għall-applikazzjoni tas-sistema ta' rifużjonijiet fuq l-esportazzjoni ta' prodotti agrikoli, kif emendat bir-Regolament tal-Kummissjoni (KE) Nru 495/97, tat-18 ta' Marzu 1997, u tal-Artikolu 5a tar-Regolament tal-Kummissjoni (KEE) Nru 3002/92, tas 16 ta' Ottubru 1992, li jistabbilixxi regoli komuni dettaljati għall-verifika tal-użu u/jew destinazzjoni ta' prodotti minn intervent, kif emendat bir-Regolament tal-Kummissjoni (KE) Nru 770/96, tas-26 ta' April 1996. It-tieni subparagrafu tal-Artikolu 3(1) tar-Regolament Nru 2988/95 għandu jiġi interpretat fis-sens li l-fatt li operatur ikun debitur ta' krediti ta' interessi, bħal dawk inkwistjoni fil-kawża prinċipali, ma jikkostitwixxix "irregolarità kontinwa jew ripetuta", fis-sens ta' din id-dispożizzjoni. Tali krediti għandhom jiġu kkunsidrati bħala li jirriżultaw mill-istess irregolarità, fis-sens tal-Artikolu 1(1) tar-Regolament Nru 2988/95, bħal dik li twassal għall-irkupru tal-għajnuna u tal-ammonti rċevuti indebitament, li jikkostitwixxu l-krediti prinċipali. L-ewwel subparagrafu tal-Artikolu 3(1) tar-Regolament Nru 2988/95 għandu jiġi interpretat fis-sens li, fir-rigward tal-azzjonijiet li jwasslu għall-adozzjoni ta' miżuri amministrattivi intiżi għall-irkupru ta' krediti ta' interessi, bħal dawk inkwistjoni fil-kawża prinċipali, it-terminu ta' preskrizzjoni previst f'dan l-ewwel subparagrafu tal-Artikolu 3(1) jibda jiddekorri mid-data meta twettqet l-irregolarità li tagħti lok għall-irkupru tal-imsemmija għajnuna u tal-ammonti dovuti li abbażi tagħhom huma kkalkolati dawn l-interessi, jiġifieri d-data tal-element li jikkostitwixxi din l-irregolarità, jiġifieri, jew l-att jew l-omissjoni jew id-dannu, li jseħħ l-aħħar. Ir-raba' subparagrafu tal-Artikolu 3(1) tar-Regolament Nru 2988/95 għandu jiġi interpretat fis-sens li, fir-rigward tal-azzjonijiet li jwasslu għall-adozzjoni ta' miżuri amministrattivi intiżi għall-irkupru ta' interessi, bħal dawk inkwistjoni fil-kawża prinċipali, il-preskrizzjoni tinkiseb meta jiskadi t-terminu previst f'dan ir-raba' subparagrafu tal-Artikolu 3(1), peress li, f'dan it-terminu, l-awtorità kompetenti, għalkemm talbet ir-rimbors tal-għajnuna jew tal-ammonti rċevuti indebitament mill-operatur ikkonċernat, ma adottat ebda deċiżjoni f'dak li jikkonċerna dawn l-interessi. L-Artikolu 3(3) tar-Regolament Nru 2988/95 għandu jiġi interpretat fis-sens li terminu ta' preskrizzjoni, previst mid-dritt nazzjonali, itwal minn dak previst fl-Artikolu 3(1) ta' dan ir-regolament, jista' jiġi applikat, f'sitwazzjoni bħal dik inkwistjoni fil-kawża prinċipali, f'dak li jikkonċerna l-irkupru ta' krediti, li jsiru dovuti qabel id-data tad-dħul fis-seħħ ta' dan it-terminu u li jkunu għadhom ma ġewx preskritti b'applikazzjoni ta' din l-aħħar dispożizzjoni. Lingwa tal-kawża: l-Ispanjol L-appell huwa miċħud. Panrico SA hija kkundannata għall-ispejjeż. Lingwa tal-kawża: il-Pollakk Il-kunċett ta' "idroenerġija minn sorsi rinnovabbli [li jiġġeddu]", fis-sens tal-punt a tat-tieni paragrafu tal-Artikolu 2 tad-Direttiva 2009/28/KE tal-Parlament Ewropew u tal-Kunsill, tat-23 ta' April 2009, dwar il-promozzjoni tal-użu tal-enerġija minn sorsi rinnovabbli [li jiġġeddu] u li temenda u sussegwentement tħassar id-Direttivi 2001/77/KE u 2003/30/KE, għandu jiġi interpretat fis-sens li jinkludi l-enerġija prodotta minn impjant idroelettriku żgħir, li la huwa impjant ta' ħażna bl-ippumpjar u lanqas impjant ta' ppumpjar b'turbina, li jinsab fil-punt ta' ħruġ ta' ilma maħmuġ ta' impriża oħra, li tkun ġabritu għall-finijiet tal-attività tagħha. Lingwa tal-kawża: l-Ispanjol Lingwa tal-kawża: il-Grieg Billi ma ttrażmettietx ir-rapport dwar il-livelli kostottimali, previst fit-tieni paragrafu tal-Artikolu 5(2) tad-Direttiva 2010/31/UE tal-Parlament Ewropew u tal-Kunsill, tad-19 ta' Mejju 2010, dwar ir-rendiment tal-bini fl-użu tal-enerġija, u li kellu jiġi stabbilit skont id-dispożizzjonijiet tar-Regolament ta' delega tal-Kummissjoni (UE) Nru 244/2012, tas-16 ta' Jannar 2012, li jissupplimenta d-Direttiva 2010/31/UE tal-Parlament Ewropew u tal-Kunsill dwar ir-rendiment tal-bini fl-użu tal-enerġija billi jistabbilixxi qafas ta' metodoloġija komparattiva għall-kalkolu tal-livelli kostottimali tar-rekwiżiti minimi tar-rendiment enerġetiku tal-bini u tal-elementi tal-bini, ir-Repubblika Ellenika naqset mill-obbligi tagħha skont l-Artikolu 5(2) tad-Direttiva 2010/31. Ir-Repubblika Ellenika hija kkundannata għall-ispejjeż. Lingwa tal-kawża: il-Ġermaniż Permezz ta' digriet tat-28 ta' Frar 2017, il-Qorti tal-Ġustizzja tal-Unjoni Ewropea (It-Tmien Awla) ċaħdet l-appell u kkundannat lill-appellanti għall-ispejjeż rispettivi tagħha. Lingwa tal-kawża: it-Taljan Lingwa tal-kawża: it-Taljan Lingwa tal-kawża: it-Taljan Lingwa tal-kawża: it-Taljan Lingwa tal-kawża: it-Taljan Lingwa tal-kawża: id-Daniż Fil-każ li jiġi kkonstatat li l-liġi Daniża dwar it-taxxa ma tinkludix differenza fit-trattament bħal dik li kienet inkwistjoni fil-kawża li tat lok għas-sentenza Philips Electronics UK, projbizzjoni li ssir tpaċija bħal dik deskritta iktar 'il fuq – f'każ fejn il-profitti ta' stabbiliment permanenti ta' kumpannija mhux residenti huma suġġetti għas-setgħa ta' tassazzjoni tal-Istat ospitanti – tikkostitwixxi fiha nnifisha restrizzjoni għal-libertà ta' stabbiliment skont l-Artikolu 49 TFUE li teħtieġ li tiġi ġġustifikata minn raġunijiet imperattivi ta' interess ġenerali? Fil-każ ta' risposta fl-affermattiv, tali restrizzjoni tista' tiġi ġġustifikata mill-kunsiderazzjoni ta' prevenzjoni tat-tnaqqis doppju ta' telf jew mill-għan li jiġi żgurat tqassim ibbilanċjat tas-setgħa ta' tassazzjoni bejn l-Istati Membri jew saħansitra minn kombinazzjoni ta' dawn iż-żewġ ġustifikazzjonijiet? Fil-każ ta' risposta fl-affermattiv, tali restrizzjoni hija proporzjonata? Lingwa tal-kawża: l-Ispanjol L-Artikolu 19(1) tal-imsemmija Direttiva 2006/54/KE jista' jiġi interpretat fis-sens li huma "fatti li minnhom jista' jiġi preżunt li kien hemm diskriminazzjoni diretta jew indiretta" ta' ħaddiema li qed tredda', f'kawża li titratta l-eżistenza ta' riskju matul it-treddigħ naturali b'eżenzjoni mill-obbligu ta' xogħol, prevista fl-Artikolu 5 tad-Direttiva 92/85/KE u trasposta fl-ordinament ġuridiku Spanjol fl-Artikolu 26 tal-Ley de Prevención de Riesgos Laborales (liġi fuq il-prevenzjoni tar-riskji fuq il-post tax-xogħol) fejn: (1) il-ħaddiema toffri servizzi f'sistema ta' xogħol bix-xiftijiet bħala uffiċjal tas-sigurtà, u b'ħin ta' bil-lejl f'uħud mix-xiftijiet ta' xogħol li barra minn hekk twettaq waħedha, u barra minn hekk (2) billi tagħmel ir-ronda u tassisti, fil-każ tagħha, urġenzi (delitti, każijiet ta' nirien, jew inċidenti oħrajn); u dan kollu mingħajr barra minn hekk ma (3) tiġi kkonstatata l-eżistenza ta' post adegwat għat-treddigħ naturali fiċ-ċentru tax-xogħol, jew, fil-każ tagħha, biex tipproċedi għall-estrazzjoni mekkanika tal-ħalib tal-omm? Ġaladarba l-"fatti li minnhom jista' jiġi preżunt li kien hemm diskriminazzjoni diretta jew indiretta" skont l-Artikolu 19(1) tad-Direttiva 2006/54/KE b'rabta mal-Artikolu 5 tad-Direttiva 92/85/KEE, traspost fl-ordinament ġuridiku Spanjol fl-Artikolu 26 tal-Ley de Prevención de Riesgos Laborales (liġi fuq il-prevenzjoni tar-riskji fuq il-post tax-xogħol), f'kawża li titratta l-eżistenza ta' riskju matul it-treddigħ naturali b'eżenzjoni mill-obbligu ta' xogħol: Huwa rikjest mill-ħaddiema li qed tredda' li biex tiġi eżentata mix-xogħol konformement mal-leġiżlazzjoni nazzjonali, li tittrasponi l-Artikolu 5(2) u (3) tad-Direttiva 92/85/KE, għandha turi li l-aġġustament tal-kundizzjonijiet tax-xogħol u/jew tal-ħin tax-xogħol ma jirriżultax li huwa tekniku u/jew oġġettivament possibbli jew ma jistax raġonevolament jiġi rikjest u li bidla fil-post tax-xogħol ma tirriżultax li hija teknika u/jew oġġettivament possibbli jew ma tistax tiġi raġonevolament rikjesta? Jew, għall-kuntrarju, għandhom ikunu l-partijiet l-oħra (imprenditur u entità li tħallas il-benefiċċju ta' sigurtà soċjali marbuta mas-sospensjoni tal-kuntratt ta' xogħol) li għandhom jipproduċu l-provi ta' dawn is-sitwazzjonijiet? Lingwa tal-kawża: il-Ġermaniż Jekk l-alternattiva msemmija l-aħħar hija suffiċjenti: fil-verifika tal-eżistenza ta' "użu kummerċjali indirett", il-kuntest li fih huwa integrat l-element kontenzjuż tas-sinjal għandu għalhekk ukoll rwol, jew dan il-kuntest ma jistax jostakola l-użu kummerċjali indirett ta' indikazzjoni ġeografika rreġistrata, anki meta l-element kontenzjuż tas-sinjal ikun akkumpanjat minn indikazzjoni fuq l-oriġini vera tal-prodott? L-"evokazzjoni" ta' indikazzjoni ġeografika rreġistrata skont l-Artikolu 16(b) tar-Regolament (KE) Nru 110/2008, teżiġi li xebh fonetiku u/jew viżiv ikun jeżisti bejn l-indikazzjoni ġeografika rreġistrata u l-element kontenzjuż tas-sinjal, jew huwa biżżejjed li l-element kontenzjuż tas-sinjal iqajjem fi ħdan il-pubbliku rilevanti kwalunkwe assoċjazzjoni kemm jekk tkun mal-indikazzjoni ġeografika rreġistrata jew maż-żona ġeografika? Jekk l-alternattiva msemmija l-aħħar hija suffiċjenti: fil-verifika tal-eżistenza ta' "evokazzjoni", il-kuntest li fih huwa integrat l-element kontenzjuż tas-sinjal għandu għalhekk ukoll rwol, jew dan il-kuntest ma jistax jostakola evokazzjoni illegali mill-element kontenzjuż tas-sinjal, anki meta l-element kontenzjuż tas-sinjal ikun akkumpanjat minn indikazzjoni fuq l-oriġini vera tal-prodott? Fil-verifika tal-eżistenza ta' "kwalunkwe indikazzjoni oħra falsa jew li tinganna" skont l-Artikolu 16(ċ) tar-Regolament (KE) Nru 110/2008, il-kuntest li fih huwa integrat l-element kontenzjuż tas-sinjal għandu rwol, jew dan il-kuntest ma jistax jostakola indikazzjoni li tinganna, anki meta l-element kontenzjuż tas-sinjal ikun akkumpanjat minn indikazzjoni fuq l-oriġini vera tal-prodott? Lingwa tal-kawża: il-Franċiż L-Artikoli 63, 64 u 65 tat-Trattat dwar il-Funzjonament tal-Unjoni Ewropea għandhom jiġu interpretati fis-sens li: fil-każ ta' risposta pożittiva għall-ewwel domanda, restrizzjoni għall-movimenti tal-kapital bħal din, li tirriżulta mill-kombinazzjoni ta' leġiżlazzjoni Franċiża, li tissuġġetta għall-ġbir fit-tilwima l-proprjetarji kollha ta' ċertu dħul tal-kapital mingħajr ma twettaq hija stess ebda distinzjoni skont il-post fejn ikunu affiljati ma' skema ta' sigurtà soċjali, u ta' att tad-dritt idderivat tal-Unjoni Ewropea, tista' titqies li hija kompatibbli mad-dispożizzjonijiet tal-imsemmi artikolu tat-Trattat dwar il-Funzjonament tal-Unjoni Ewropea, b'mod partikolari: fir-rigward tal-Artikolu 64(1) tat-Trattat, għall-movimenti tal-kapital li jidħlu fil-kamp tiegħu, minħabba li r-restrizzjoni tirriżulta mill-applikazzjoni tal-prinċipju ta' uniċità tal-leġiżlazzjoni previst fl-Artikolu 11 tar-Regolament tad-29 ta' April 2004, introdott fid-dritt tal-Unjoni mill-Artikolu 13 tar-Regolament tal-14 ta' Ġunju 1971, jiġifieri f'data li taqa' qabel il-31 ta' Diċembru 1993, minkejja li l-ġbir fuq id-dħul tal-kapital inkwistjoni kien ġie stabbilit jew kien sar applikabbli wara l-31 ta' Diċembru 1993; fir-rigward tal-Artikolu 65(1) tat-Trattat, minħabba li l-leġiżlazzjoni fiskali Franċiża, applikata b'mod konformi mar-Regolament tad-29 ta' April 2004, tistabbilixxi distinzjoni bejn kontribwenti li ma jinsabux fl-istess sitwazzjoni fid-dawl tal-kriterju li jirriżulta mill-affiljazzjoni ma' skema ta' sigurtà soċjali; fir-rigward tal-eżistenza ta' raġunijiet imperattivi ta' interess ġenerali li jistgħu jiġġustifikaw restrizzjoni għall-moviment liberu tal-kapital, li jirriżultaw mid-dispożizzjonijiet li jitqiesu li jikkostitwixxu restrizzjoni għall-movimenti tal-kapital li jiġi jew li jkun idddestinat għal pajjiżi terzi li jissodisfaw l-għan, segwit mir-Regolament tad-29 ta' April 2004, ta' moviment liberu tal-ħaddiema fi ħdan l-Unjoni Ewropea? Lingwa tal-kawża: l-Ispanjol Lingwa tal-kawża: l-Ispanjol Lingwa tal-kawża: l-Ispanjol Ladarba klawżola ta' skadenza antiċipata ta' kuntratt ta' self jew ta' kreditu b'garanzija ipotekarja tiġi ddikjarata inġusta, qorti nazzjonali għandha s-setgħa, skont id-Direttiva 93/13/KE, tqis li l-applikazzjoni supplementari ta' regola tad-dritt nazzjonali, anke jekk tiddetermina l-bidu jew it-tkomplija tal-proċess ta' eżekuzzjoni kontra l-konsumatur, tirriżulta iktar favorevoli fir-rigward ta' dan tal-aħħar milli l-abbandun ta' dan il-proċess speċjali ta' eżekuzzjoni ipotekarja u l-possibbiltà għall-kreditur li jibda x-xoljiment tal-kuntratt ta' self jew ta' kreditu jew jitlob il-ħlas lura tal-ammonti dovuti, u l-eżekuzzjoni sussegwenti tas-sentenza ta' kundanna, mingħajr il-vantaġġi li l-eżekuzzjoni speċjali ipotekarja tirrikonoxxi lill-konsumatur? Lingwa tal-kawża: il-Bulgaru tikkundanna lir-Repubblika tal-Bulgarija għall-ispejjeż. Din il-kawża tikkonċerna l-konservazzjoni ta' numru ta' speċi ta' għasafar fil-perikolu elenkati fl-Anness I tad-Direttiva dwar l-għasafar u tal-habitat tagħhom fiż-żona tal-muntanja Rila, li tinsab fil-parti tal-Lbiċ tal-Bulgarija. Iż-żona ta' importanza ornitoloġika "Rila" hija waħda mill-iktar żoni magħrufa, kemm fil-Bulgarija u kemm fl-Unjoni Ewropea, għall-konservazzjoni ta' iktar minn 130 speċi ta' għasafar li jbejtu hemmhekk. 41 speċi minnhom huma ta' importanza f'termini ta' konservazzjoni fuq livell Ewropew u speċi minnhom tinsab fil-perikolu fuq livell dinji. Skont l-Artikolu 4(1) tad-Direttiva dwar l-għasafar, l-ispeċi elenkati fl-Anness I għandhom ikunu suġġetti għal miżuri ta' konservazzjoni speċjali fir-rigward tal-habitat tagħhom sabiex jiġu żgurati s-sopravvivenza u r-riproduzzjoni tagħhom fiż-żona ta' distribuzzjoni tagħhom. Barra minn hekk, skont l-Artikolu 4(1) tad-Direttiva dwar l-għasafar, l-Istati Membri għandhom jikklassifikaw bħala żoni ta' protezzjoni speċjali b'mod partikolari l-iktar territorji tajbin f'termini ta' numru u ta' daqs għall-konservazzjoni ta' dawn l-ispeċi. Skont il-Kummissjoni, ir-Repubblika tal-Bulgarija kellha tikklassifika bħala żona ta' protezzjoni speċjali ż-żona ta' importanza ornitoloġika "Rila" kollha, iżda sa issa għandha ma għamlitx dan. Il-Kummissjoni ser tippreżenta provi tal-importanza ornitoloġija taż-żoni mhux ikklassifikati li jinsabu fiż-żona ta' importanza ornitoloġija "Rila". Lingwa tal-kawża: l-Ingliż tannulla d-deċiżjoni sa fejn tirrigwarda lil Koninklijke Philips NV u lil Philips France; u/jew tannulla jew tnaqqas l-emendi imposti fuq Koninklijke Philips NV u fuq Philips France; u tikkundanna lill-Kummissjoni għall-ispejjeż tal-ewwel istanza u tal-appell. Insostenn tal-appell, l-appellanti jinvokaw l-aggravji u l-argumenti prinċipali li ġejjin: il-Qorti Ġenerali wettqet żball ta' liġi billi applikat kriterju ġuridiku żbaljat meta kkonstatat restrizzjoni tal-kompetizzjoni minħabba l-għan; meta kkonstatat restrizzjoni tal-kompetizzjoni minħabba l-għan, il-Qorti Ġenerali wettqet żball ta' liġi billi eċċediet il-ġurisdizzjoni sħiħa tagħha; meta kkonstatat restrizzjoni tal-kompetizzjoni minħabba l-għan, il-Qorti Ġenerali wettqet żball ta' liġi billi kisret l-obbligu ta' motivazzjoni tagħha; il-Qorti Ġenerali wettqet evalwazzjoni kjarament u manifestament żbaljata tal-provi li jeżistu fil-proċess, li wasslet għal żnaturament tas-sinjifikat ċar tal-provi, meta kkonstatat li l-allegat għan komuni huwa ssostanzjat minn provi oħra; il-Qorti Ġenerali wettqet żball ta' liġi billi applikat kriterju ġuridiku żbaljat u billi żnaturat is-sinjifikat ċar tal-provi meta qieset li Philips ipparteċipat fi ksur uniku u kontinwu fl-intier tiegħu u, bħala tali, setgħet tinżamm responsabbli għalih; il-Qorti Ġenerali wettqet żball ta' liġi billi applikat ħażin il-prinċipju ta' proporzjonalità u billi naqset milli teżerċita l-ġurisdizzjoni sħiħa tagħha meta ċaħdet il-motiv ta' Philips ibbażat fuq il-fatt li l-fattur ta' gravità applikat kien sproporzjonat għall-ksur u għar-rwol ta' Philips f'dan il-ksur. Lingwa tal-kawża: il-Franċiż tikkonstata li, billi żamm fis-seħħ dispożizzjonijiet li, fil-qasam ta' valutazzjoni tad-dħul relatat mal-immobbli mhux mikrija, jew mikrija, jew lil persuni fiżiċi li ma jagħmlux użu professjonali minnhom, jew lil persuni ġuridiċi li jpoġġuhom għad-dispożizzjoni ta' persuni fiżiċi għal finijiet privati, il-bażi taxxabbli hija kkalkolata fuq il-valur stmat għal dak li jirrigwarda l-beni fit-territorju nazzjonali, u fuq il-valur tal-kera reali fir-rigward tal-immobbli barra mill-pajjiż, ir-Renju tal-Belġju kiser l-obbligi tiegħu taħt l-Artikolu 63 tat-Trattat dwar il-Funzjonament tal-Unjoni Ewropea u taħt l-Artikolu 40 tal-Ftehim dwar iż-Żona Ekonomika Ewropea, u tikkundanna lir-Renju tal-Belġju għall-ispejjeż. Il-Kummissjoni tqis li l-Belġju kiser l-obbligi tiegħu taħt l-Artikolu 63 TFUE u taħt l-Artikolu 40 tal-Ftehim dwar iż-ŻEE. Filwaqt li hija tinnota t-tentattivi tal-Belġju biex iwaqqaf il-ksur, il-Kummissjoni tqis li l-eżistenza tal-ksur hija pprovata mid-data ta' skadenza ta' xahrejn stabbilit fl-opinjoni motivata, jiġifieri s-26 ta' Marzu 2012. Lingwa tal-kawża: l-Ingliż Talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C(2013) 431, tat-30 ta' Jannar 2013, li tiddikjara konċentrazzjoni inkompatibbli mas-suq intern u mal-funzjonament tal-ftehim taż-ŻEE (Każ COMP/M.6570 – UPS/TNT Express). Id-Deċiżjoni tal-Kummissjoni C(2013) 431, tat-30 ta' Jannar 2013, li tiddikajara konċentrazzjoni inkompatibbli mas-suq intern u mal-funzjonament tal-Ftehim taż-ŻEE (Każ COMP/M.6570 – UPS/TNT Espressa), hija annullata. Il-Kummissjoni Ewropea hija kkundannata kemm għall-ispejjeż tagħha kif ukoll għal dawk ta' United Parcel Servizz, Inc. FedEx Corp. għandha tbati l-ispejjeż proprji tagħha. Lingwa tal-kawża: il-Franċiż Ir-rikors huwa miċħud. Ir-Repubblika Franċiża għandha tbati, minbarra l-ispejjeż tagħha, dawk sostnuti mill-Kummissjoni Ewropea, inklużi dawk marbuta mal-proċedura għal miżuri provviżorji. Lingwa tal-kawża: il-Franċiż Ir-rikors huwa miċħud. Lingwa tal-kawża: l-Ingliż Ir-rikors huwa miċħud. JingAo Solar Co. Ltd u r-rikorrenti l-oħra li isimhom jidher fl-anness huma kkundannati jbatu, minbarra l-ispejjeż tagħhom stess, l-ispejjeż sostnuti mill-Kunsill tal-Unjoni Ewropea. Il-Kummissjoni Ewropea għandha tbati l-ispejjeż tagħha stess. Lingwa tal-kawża: l-Ingliż Ir-rikors huwa miċħud. JingAo Solar Co. Ltd u r-rikorrenti l-oħra li isimhom jidher fl-anness huma kkundannati jbatu, minbarra l-ispejjeż tagħhom stess, l-ispejjeż sostnuti mill-Kunsill tal-Unjoni Ewropea. Il-Kummissjoni Ewropea għandha tbati l-ispejjeż tagħha stess. Lingwa tal-kawża: l-Ingliż Ir-rikors huwa miċħud. Yingli Energy (China) Co. Ltd u r-rikorrenti l-oħra li isimhom jidher fl-anness huma kkundannati jbatu, minbarra l-ispejjeż tagħhom stess, l-ispejjeż sostnuti mill-Kunsill tal-Unjoni Ewropea. Il-Kummissjoni Ewropea għandha tbati l-ispejjeż tagħha stess. Lingwa tal-kawża: l-Ingliż Ir-rikors huwa miċħud. Canadian Solar Emea GmbH, Canadian Solar Manufacturing (Changshu), Inc., Canadian Solar Manufacturing (Luoyang), Inc., Csi Cells Co. Ltd u Csi Solar Power (China), Inc. huma kkundannati jbatu, minbarra l-ispejjeż tagħhom stess, l-ispejjeż sostnuti mill-Kunsill tal-Unjoni Ewropea. Il-Kummissjoni Ewropea għandha tbati l-ispejjeż tagħha stess. Lingwa tal-kawża: il-Franċiż Ir-rikors huwa miċħud. Neka Novin Co., Private Joint Stock għandha tbati l-ispejjeż tagħha kif ukoll nofs l-ispejjeż sostnuti mill-Kunsill tal-Unjoni Ewropea. Il-Kunsill għandu jbati l-ispejjeż tiegħu. Lingwa tal-kawża: l-Ingliż Talba bbażata fuq l-Artikolu 272 TFUE u intiża, minn naħa, għal dikjarazzjoni li l-ftehimiet ta' għotja Nru 238214 "C7" (Kontroll ċervellett tal-kortiċi, ċelloli, ċirkuwiti, kalkolu u klinika) u Nru 238686 "Cerebnet" (Żmien u plastiċità fis-sistema olivo-ċervellett), konklużi fil-kuntest tas-sejħa għal proposti FP7-People-ITN-2008, ma jistgħux jiġu interpretati fis-sens li jobbligaw lill-benefiċjarji jħarrġu lil riċerkaturi fil-bidu tal-karriera esklużivament fil-bini tagħhom u, konsegwentement, konferma li r-REA ma tistax tiċħad bħala ineliġibbli parti mill-ispejjeż marbuta mat-taħriġ ta' tliet riċerkaturi fil-bidu tal-karriera barra mill-bini tar-rikorrenti, u, it-tieni nett, ordni li r-REA tħallas l-ispejjeż kollha relatati mat-taħriġ ta' dawn ir-riċerkaturi fil-bidu tal-karriera, kif sostnut mir-rikorrenti, flimkien ma' interessi b'effett mid-data li fiha l-ispejjeż saru dovuti skont il-ftehimiet. L-Aġenzija Eżekuttiva għar-Riċerka (REA) hija kkundannata tħallas lil Universiteit Antwerpen is-somma ta' EUR 45 526,73, li tikkorrispondi għal ċerti spejjeż eliġibbli skont il-ftehim "Cerebnet" Nru 238686 konkluż fil-kuntest tas-Seba' Programm Kwadru tal-Komunità Ewropea għall-attivitajiet ta' riċerka, ta' żvilupp teknoloġiku u ta' dimostrazzjoni (2007-2013), flimkien ma' interessi kuntrattwali b'effett mid-data li fiha dan l-ammont sar dovut skont l-imsemmi ftehim. Il-kumplament tar-rikors huwa miċħud. Ir-REA u l-Universiteit Antwerpen għandhom ibatu l-ispejjeż rispettivi tagħhom. Lingwa tal-kawża: il-Franċiż Appell mis-sentenza tat-Tribunal għas-Servizz Pubbliku tal-Unjoni Ewropea (It-Tielet Awla) tat-3 Ġunju 2015, Gross vs SEAE (F-78/14, EU:F:2015:52), intiż għall-annullament ta' din is-sentenza. L-appell huwa miċħud. Is-Servizz Ewropew għall-Azzjoni Esterna (SEAE) għandu jbati l-ispejjeż tiegħu kif ukoll dawk sostnuti mnn Philipp Oliver Gross fil-kuntest ta' din l-istanza. Lingwa tal-kawża: il-Franċiż Appell mis-sentenza tat-Tribunal għas-Servizz Pubbliku tal-Unjoni Ewropea (It-Tieni Awla) tat-22 ta' Settembru 2015, Silvan vs Il-Kummissjoni (F-83/14, EU:F:2015:106), u intiż għall-annullament ta' din is-sentenza; L-appell huwa miċħud. Juha Tapio Silvan għandha tbati l-ispejjeż tagħha kif ukoll dawk sostnuti mill-Kummissjoni Ewropea fil-kuntest ta' din il-kawża. Lingwa tal-kawża: l-Ingliż Appell mid-digriet tat-Tribunal għas-Servizz Pubbliku tal-Unjoni Ewropea (It-Tieni Awla) tal-15 ta' Ottubru 2015, DI vs EASO (F-113/13, EU:F:2015:120), u intiż għall-annullament ta' dan id-digriet. Id-digriet tal-Tribunal għas-Servizz Pubbliku tal-Unjoni Ewropea (It-Tieni Awla) tal-15 ta' Ottubru 2015, DI vs EASO (F-113/13), huwa annullat. Il-kawża hija rrinvjata lil Awla tal-Qorti Ġenerali li ma tkunx dik li ddeċidiet dwar dan l-appell. L-ispejjeż huma rriżervati. Lingwa tal-kawża: il-Franċiż Rikors ippreżentat kontra d-deċiżjoni tal-Ewwel Bord tal-Appell tal-EUIPO tal-15 ta' Ottubru 2015 (Każ R 2693/2014-1), dwar proċedimenti ta' revoka bejn Delpeyrat u Labeyrie. Ir-rikors huwa miċħud. Labeyrie hija kkundannata tbati l-ispejjeż tagħha stess kif ukoll dawk sostnuti mill-EUIPO. Delpeyrat għandha tbati l-ispejjeż tagħha. Lingwa tal-kawża: il-Franċiż Rikors kontra d-deċiżjoni tal-Ewwel Bord tal-Appell tal-EUIPO tal-15 ta' Ottubru 2015 (Każ R 2694/2014-1), dwar proċedura ta' revoka bejn Delpeyrat u Labeyrie. Ir-rikors huwa miċħud. Labeyrie hija kkundannata għall-ispejjeż tagħha kif ukoll għal dawk sostnuti mill-EUIPO. Delpeyrat għandha tbati l-ispejjeż tagħha. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO, tas-27 ta' Frar 2014 (Każ R 830/2013-5), dwar proċedimenti ta' oppożizzjoni bejn Lenci Calzature u A. Helbrecht. Ma hemmx iktar lok li tingħata deċiżjoni fuq ir-rikors. Lenci Calzature SpA għandha tbati l-ispejjeż tagħha kif ukoll dawk sostnuti minn Andreas Helbrecht. L-Uffiċċju tal-Proprjetà Intellettwali tal-Unjoni Ewropea (EUIPO) għandu jbati l-ispejjeż tiegħu. Lingwa tal-kawża: il-Franċiż Talba bbażata fuq l-Artikoli 278 u 279 TFUE u intiża għas-sospensjoni tal-eżekuzzjoni tad-deċiżjoni tas-Segretarju Ġenerali tal-Parlament Ewropew tad-29 ta' Jannar 2016, li tordna l-irkupru mingħand ir-rikorrent tal-ammont ta' EUR 320 026,23 u tan-nota ta' debitu Nru 2016-195, tal-4 ta' Frar 2016, sussegwenti għal din id-deċiżjoni It-talba għal miżuri provviżorji hija miċħuda. L-ispejjeż huma rriżervati. Lingwa tal-kawża: l-Ingliż Talba bbażata fuq l-Artikolu 263 TFUE u intiża għall-annullament ta' ftehim li ġie allegatament konkluż bejn il-Kunsill Ewropew u r-Repubblika tat-Turkija fit-18 ta' Marzu 2016 u intitolat "Dikjarazzjoni UE-Turkija, 18 ta' Marzu 2016". Il-Qorti Ġenerali ma hijiex kompetenti biex tagħti deċiżjoni dwar ir-rikors ippreżentat minn NF. Ma hemmx lok li tingħata deċiżjoni dwar it-talbiet għal intervent imressqa minn NQ, NR, NS, NT, NU u NV, ir-Renju tal-Belġju, ir-Repubblika Ellenika u l-Kummissjoni Ewropea. NF u l-Kunsill Ewropew għandhom ibatu l-ispejjeż rispettivi tagħhom. NQ, NR, NS, NT, NU u NV kif ukoll ir-Renju tal-Belġju, ir-Repubblika Ellenika u l-Kummissjoni Ewropea għandhom ibatu l-ispejjeż rispettivi tagħhom. Lingwa tal-kawża: l-Ingliż Talba bbażata fuq l-Artikolu 263 TFUE u intiża għall-annullament ta' ftehim li ġie allegatament konkluż bejn il-Kunsill Ewropew u r-Repubblika tat-Turkija fit-18 ta' Marzu 2016 u intitolat "Dikjarazzjoni UE-Turkija, 18 ta' Marzu 2016". Ir-rikors huwa miċħud minħabba l-inkompetenza tal-Qorti Ġenerali biex tieħu konjizzjoni tiegħu. Ma hemmx lok li tingħata deċiżjoni dwar it-talbiet għal intervent imressqa minn NQ, NR, NS, NT, NU u NV kif ukoll minn Amnesty International, ir-Renju tal-Belġju, ir-Repubblika Ellenika u l-Kummissjoni Ewropea. NG u l-Kunsill Ewropew għandhom ibatu l-ispejjeż rispettivi tagħhom. NQ, NR, NS, NT, NU u NV, Amnesty International, kif ukoll ir-Renju tal-Belġju, ir-Repubblika Ellenika u l-Kummissjoni Ewropea għandhom ibatu l-ispejjeż rispettivi tagħhom. Lingwa tal-kawża: l-Ingliż Talba bbażata fuq l-Artikolu 263 TFUE u intiża għall-annullament ta' ftehim li ġie allegatament konkluż bejn il-Kunsull Ewropew u r-Repubblika tat-Turkija fit-18 ta' Marzu 2016 u intitolat "Dikjarazzjoni UE-Turkija, 18 ta' Marzu 2016". Ir-rikors huwa miċħud minħabba l-inkompetenza tal-Qorti Ġenerali biex tieħu konjizzjoni tiegħu. Ma hemmx lok li tingħata deċiżjoni dwar it-talbiet għal intervent imressqa mir-Renju tal-Belġju, ir-Repubblika Ellenika u l-Kummissjoni Ewropea. NM u l-Kunsill Ewropew għandhom ibatu l-ispejjeż rispettivi tagħhom. Ir-Renju tal-Belġju, ir-Repubblika Ellenika u l-Kummissjoni Ewropea għandhom ibatu l-ispejjeż rispettivi tagħhom. Lingwa tal-kawża: il-Franċiż Talba bbażata fuq l-Artikolu 270 TFUE u intiża għall-annullament tad-deċiżjoni tal- awtorità li għandha s-setgħa tikkonkludi kuntratti ta' reklutaġġ ikkomunikata permezz tal-ittra tal-Kummissjoni tal-15 ta' Marzu 2016 li tiċħad bħala inammissibbli t-talba tar-rikorrent intiża sabiex tikseb ir-reviżjoni tal-kalkolu tal-allowance għall-firda konsekuttiva wara r-riżenja tiegħu. Ir-rikors huwa miċħud. R. Walton huwa kkundannat għall-ispejjeż. Lingwa tal-kawża: il-Franċiż Talba bbażata fuq l-Artikoli 278 u 279 TFUE u intiża għas-sospensjoni tal-eżekuzzjoni tad-deċiżjoni tas-Segretarju Ġenerali tal-Parlament Ewropew tal-1 ta' Lulju 2016, dwar l-irkupru mingħand ir-rikorrent tal-ammont ta' EUR 275 984,23, tan-nota ta' debitu Nru 2016-916, tal-5 ta' Lulju 2016, sussegwenti għal din id-deċiżjoni u għan-notifika tal-imsemmija atti mid-Direttur Ġenerali tal-Finanzi tas-6 ta' Lulju 2016. It-talba għal miżuri provviżorji hija miċħuda. L-ispejjeż huma rriżervati. Lingwa tal-kawża: il-Franċiż Talba bbażata fuq l-Artikoli 278 u 279 TFUE u intiża għas-sospensjoni tal-eżekuzzjoni tad-deċiżjoni tas-Segretarju Ġenerali tal-Parlament Ewropew tat-23 ta' Ġunju 2016, dwar l-irkupru, mingħand ir-rikorrenti, tas-somma ta' EUR 56 554 u tan-nota ta' debitu 2016-888 sussegwenti għal din id-deċiżjoni. It-talba għal miżuri provviżorji hija miċħuda. L-ispejjeż huma rriżervati. Lingwa tal-kawża: il-Franċiż Talba bbażata fuq l-Artikoli 278 u 279 TFUE u intiża għas-sospensjoni tal-eżekuzzjoni tad-deċiżjoni tal-Kummissjoni, tal-15 ta' Ġunju 2016, li tinnomina lil X bħala ombudsman tal-Kummissjoni, b'effett mill-1 ta' Ottubru 2016. It-talba għal miżuri provviżorji hija miċħuda. L-ispejjeż huma rriżervati. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO tad-29 ta' Lulju 2016 (Każ R 282/2015-5), dwar proċedimenti għal dikjarazzjoni ta' invalidità bejn Red Bull u Asolo. Ma hemmx lok li tingħata deċiżjoni dwar ir-rikors. L-Uffiċċju tal-Proprjetà Intellettwali tal-Unjoni Ewropea (EUIPO) huwa kkundannat għall-ispejjeż tiegħu kif ukoll għal dawk sostnuti minn Asolo LTD u Red Bull GmbH. Lingwa tal-kawża: l-Iżvediż tannulla d-deċiżjoni tal-President tal-Parlament Ewropew tat-22 ta' Novembru 2016, D 203109 u D 203110 (iktar 'il quddiem id-"deċiżjoni tal-President"); tannulla d-deċiżjoni tal-uffiċċju tal-Parlament Ewropew tat-22 ta' Diċembru 2016, PE 595.204/BUR/DEC (iktar 'il quddiem id-"deċiżjoni tal-uffiċċju"); tiddeċiedi malajr fuq il-mertu; tikkundanna lill-Parlament Ewropew iħallas lir-rikorrent kumpens u interessi ta' ammont li ser jiġi ppreċiżat iktar 'il quddiem. Insostenn tar-rikors tiegħu, ir-rikorrent jinvoka sitt motivi. L-ewwel motiv: ir-rikorrent isostni li ma wettaqx il-fatt ta' fastidju psikoloġiku li huwa akkużat bih abbażi ta-Artikolu 12a tar-Regolamenti tal-Persunal. It-tieni motiv: ir-rikorrent isostni li d-deċiżjonijiet ġew adottati skont proċedura li hija kuntrarja għall-prinċipji ġenerali tal-istat ta' dritt u tad-dritt għal smiegħ xieraq kif stabbiliti fl-Artikolu 6 tal-QEDB, minħabba b'mod partikolari dan li ġej: l-istess parti wettqet l-investigazzjoni, eżaminat il-provi u ħadet id-deċiżjoni (jiġifieri fil-kuntest ta' sistema inkwiżitorja). Id-deċiżjonijiet li ttieħdu ma huma bbażati fuq ebda deskrizzjoni preċiża tal-fatti. Ir-rikorrent isostni li ġie mċaħħad mill-possibbiltà li jkun jaf biex kien akkużat konkretament u li ma ngħatax il-mezzi sabiex jirrifjuta fil-mertu l-akkużi. Ir-rikorrent ma ġiex awtorizzat jagħmel, hu stess jew permezz ta' rappreżentant, domandi lil dawk li akkużawh jew lix-xhieda li intervenew u li nżammu sigrieti. Ma kellux żmien ta' preparazzjoni biżżejjed. Il-Parlament Ewropew ma ħax pożizzjoni dwar il-motivi u l-provi tar-rikorrent u ma pprovax il-ksur tar-Regolamenti tal-Persunal. It-tielet motiv: ir-rikorrent isostni li d-deċiżjoni tal-uffiċju li tiċħad it-talba tiegħu intiża għall-eżami tal-mertu tad-deċiżjoni tal-President ittieħdet mingħar bażi legali. Ir-raba motiv: ir-rikorrent isostni li l-proċessi sigrieti wara proċedura inkwiżitorja, mingħajr possibbiltà għal deputat li jsir jaf jew li jiċħad akkużi ġenerali ta' fastidju, jikkostitwixxu theddida għad-demokrazija. B'mod partikolari, fid-dawl tad-dannu li deċiżjoni ta' kundanna ġġib għall-kapaċità ta' azzjoni politika ta' elett. Il-ħames motiv: ir-rikorrent isostni li l-kwistjoni għandha tiġi deċiża malajr, għaliex dan qiegħed isib diffikultajiet konkreti u prattiċi għall-ħajja politika u sabiex jifforma l-opinjoni fl-Isvezja fl-oqsma li kien magħżul sabiex jaġixxi fil-Parlament. Riabilitazzjoni rapida tbiddel radikalment is-sitwazzjoni u tagħti lir-rikorrent iż-żmien u l-mezzi li jipparteċipa fil-ħajja politika u jibda xogħol [ta' kampanja] elettorali fid-dawl tal-leġiżlatura li jmiss. Is-sitt motiv: ir-rikorrent isostni li l-Parlament Ewropew aġixxa intenzjonalment jew, fi kwalunkwe każ, b'mod negliġenti meta ma waqqafx il-proċedura diġà fil-mument fejn il-kumitat konsultattiv ma kienx f'pożizzjoni li jirraporta l-iċken fatt li jsostni l-allegazzjoni, li kien biżżejjed speċifiku (fejn, meta, kif) sabiex iservi ta' bażi għal rikonoxximent/żmentita jew li dwaru huwa possibbli li jittrsessqu provi/provi kuntrarji, u li barra minn hekk ħa deċiżjoni ta' kundanna anki meta kien jaf bin-nuqqasijiet manifesti tal-fajl fir-rigward taċ-ċertezza legali. Dan ħoloq dannu għar-rikorrent. Id-dannu sostnut jikkonsisti fl-ispejjeż, is-sofferenza u d-diffikultajiet li ltaqa' magħhom, fir-rigward tal-azzjoni politika tiegħu futura, minħabba d-deċiżjoni. Ir-rikorrent ser jippreċiża ammont raġonevoli iktar 'il quddiem. tannulla d-deċiżjoni kkontestata; tikkundanna lill-EUIPO u lill-parti l-oħra għall-ispejjeż tagħhom stess u għal dawk tar-rikorrenti. Ksur tal-Artikolu 8(4) tar-Regolament Nru 207/2009. tannulla d-deċiżjoni kkontestata; tikkundanna lill-EUIPO u lill-intervenjenti għall-ispejjeż. Ksur tal-Artikolu 7(1)(b) u (c) tar-Regolament Nru 207/2009. tannulla d-deċiżjoni kkontestata; tannulla d-deċiżjoni tad-Diviżjoni tal-Oppożizzjoni tal-1 ta' Lulju 2015 fil-proċedimenti ta' oppożizzjoni B 002 279 514; tilqa' l-oppożizzjoni B 002 279 514; tiċħad l-applikazzjoni għat-trade mark tal-Unjoni Ewropea Nru 012 105 839 "Csíki Sör" fl-intier tagħha. Ksur tal-Artikolu 8(1)(b) tar-Regolament Nru 207/2009. Lingwa tar-rikors: it-Taljan tannulla d-deċiżjoni kkontestata; tikkundanna lill-EUIPO għall-ispejjeż. Applikazzjoni żbaljata tal-Artikolu 8(1)(b) tar-Regolament Nru 207/2009. Lingwa tal-kawża: il-Franċiż tiddikjara dan ir-rikors ammissibbli u fondat; tannulla l-Artikolu 1(f) u l-Artikolu 2 tad-Deċiżjoni tal-Kummissjoni tal-20 ta' Jannar 2016, dwar l-għajnuna mill-Istat SA.33926 2013/C (ex 2013/NN, 2011/CP) li tqiegħdet għall-implementazzjoni mill-Belġju favur Duferco; tikkundanna lill-konvenuta għall-ħlas tal-ispejjeż. Insostenn tar-rikors tagħha, ir-rikorrenti tinvoka żewġ motivi. It-tieni motiv ibbażat fuq żbalji manifesti ta' dritt u ta' evalwazzjoni mwettqa mill-Kummissjoni fl-eżami tal-kriterju tal-investitur privat f'ekonomija tas-suq. Dan il-motiv jinqasam f'erba' partijiet: l-ewwel parti, li tgħid, li billi topera konfużjoni bejn l-applikabbiltà u l-applikazzjoni tal-kriterju tal-investitur privat f'ekonomija tas-suq, il-Kummissjoni twettaq żball ta' dritt u tagħmel applikazzjoni mhux korretta tal-kriterju tal-investitur privat f'ekonomija tas-suq; it-tieni parti, li tgħid li, billi ma tagħmilx analiżi paragunabbli jew ma tagħmilx metodu ta' evalwazzjoni ieħor tat-tranżazzjoni inkwistjoni, il-Kummissjoni tikser il-prinċipju tal-investitur privat f'ekonomija tas-suq kif ukoll l-obbligu ta' motivazzjoni u ta' diliġenza fl-evalwazzjoni ta' dan il-kriterju; it-tielet parti, li tgħid li l-Kummissjoni kisret l-obbligi ta' motivazzjoni u ta' diliġenza fl-evalwazzjoni tal-kriterju tal- investitur privat f'ekonomija tas-suq; ir-raba' parti, li tgħid li r-Reġjun tal-Vallonja pprovda numru importanti ta' dokumenti li jaffermaw li l-Foreign Strategic Investment Holding, sussidjarja tas-Société Wallonne de Gestion et de Participation, aġixxiet bħala investitur privat f'ekonomija tas-suq. Lingwa tal-kawża: l-Ingliż tannulla d-Deċiżjoni tal-Kummissjoni (UE) 2016/2042 tal-1 ta' Settembru 2016; tikkundanna lill-Kummissjoni Ewropea tbati l-ispejjeż tagħha stess kif ukoll l-ispejjeż tar-rikorrenti fir-rigward ta' din il-proċedura. Insostenn tar-rikors, ir-rikorrenti tinvoka erba' motivi. L-ewwel motiv ibbażat fuq ksur tad-Direttiva dwar is-Servizzi tal-Media awdjoviżiva L-ewwel nett, il-Kummissjoni Ewropea kisret l-Artikolu 2(1) u (2) kif ukoll l-Artikolu 3 tad-Direttiva dwar is-Servizzi tal-Media awdjoviżiva billi kkonstatat li l-pajjiż ta' oriġini prinċipali ma japplikax għat-taxxa fuq il-films. It-tieni nett, il-Kummissjoni Ewropea kisret l-Artikolu 13(1) tad-Direttiva dwar is-Servizzi tal-Media awdjoviżiva billi kkunsidrat li dan l-artikolu jippermetti lill-Istati Membri li jimponu kontribuzzjonijiet finanzjarji għall-promozzjoni ta' xogħlijiet Ewropej fuq fornituri ta' video fuq talba li huma stabbiliti fi Stati Membri oħra. It-tieni motiv ibbażat fuq ksur tal-Artikolu 110 TFUE Il-Kummissjoni Ewropea kisret l-Artikolu 110 TFUE billi kkonstatat li l-applikazzjoni tat-taxxa fuq il-films għal fornituri ta' video fuq talba li huma stabbiliti fi Stati Membri oħra ma hijiex diskriminatorja. It-tielet motiv ibbażat fuq ksur tal-Artikolu 56 TFUE Il-Kummissjoni Ewropea naqset milli teżamina jekk l-applikazzjoni tat-taxxa fuq il-films għal fornituri ta' video fuq talba li huma stabbiliti fi Stati Membri oħra tiksirx l-Artikolu 56 TFUE. Ir-raba' motiv ibbażat fuq ksur tad-Direttiva 98/34/KE Il-Kummissjoni Ewropea naqset milli teżamina jekk l-applikazzjoni tat-taxxa fuq il-films għal fornituri ta' video fuq talba li huma stabbiliti fi Stati Membri oħra rrikjedietx notifika taħt id-Direttiva 98/34/KE. tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 8(1)(b) tar-Regolament Nru 207/2009 u interpretazzjoni żbaljata tal-ġurisprudenza relatata mal-kwistjonijiet ikkonċernati; Ksur tal-Artikolu 8(5) tar-Regolament Nru 207/2009 u żnaturament tal-provi. tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-Artikolu 8(1)(b) tar-Regolament Nru 207/2009; Ksur tar-Regoli 19(2)(a)(ii) u 20(1) tar-Regolament Nru 2868/95. Lingwa tal-kawża: l-Ingliż tiddikjara r-rikors ammissibbli u fondat; tannulla d-deċiżjoni ta' awtorizzazzjoni; tikkundanna lill-Kummissjoni tħallas l-ispejjeż tar-rikorrenti; u tordna kwalunkwe miżura oħra meqjusa xierqa. Insostenn tar-rikors tagħha, ir-rikorrenti tinvoka erba' motivi. L-ewwel motiv, ibbażat fuq li d-deċiżjoni kkontestata hija vvizzjata minn żbalji manifesti ta' liġi u evalwazzjoni rigward l-allegata konformità tat-talba għal awtorizzazzjoni ta' VinyLoop, Stena u Plastic Planet fis-sens tal-Artikolu 62 u l-Artikolu 60(7) tar-Regolament (KE) Nru 1907/2006. It-tieni motiv, ibbażat fuq li d-deċiżjoni kkontestata hija vvizzjata minn żbalji manifesti ta' liġi u ta' evalwazzjoni taħt l-Artikolu 60(4) tar-Regolament (KE) Nru 1907/2006 dwar l-evalwazzjoni soċjo-ekonomika. It-tielet motiv, ibbażat fuq li d-deċiżjoni kkontestata hija vvizzjata bi żbalji manifesti ta' evalwazzjoni taħt l-Artikolu 60(4) u l-Artikolu 60(5) tar-Regolament (KE) Nru 1907/2006 dwar l-analiżi tal-alternattivi. Ir-raba' motiv, ibbażat fuq li d-deċiżjoni kkontestata hija vvizzjata minn żball manifest ta' liġi u ta' evalwazzjoni dwar l-applikazzjoni tal-prinċipju ta' prekawzjoni fil-kuntest tal-proċedura ta' awtorizzazzjoni taħt ir-Regolament (KE) Nru 1907/2006. tannulla d-deċiżjonijiet tad-Diviżjoni tal-Kanċellazzjoni u tal-Ewwel Bord tal-Appell u tibgħat lura t-talba ta' R.D. Busbridge lid-Diviżjoni tal-Kanċellazzjoni sabiex tittieħed azzjoni xierqa; ir-rikorrenti titlob ukoll li l-EUIPO jiġi kkundannat għall-ispejjeż. Il-Bord tal-Appell żbalja meta kkonkluda li R.D. Busbridge kien ipprova l-użu fir-rigward tal-prodotti koperti mir-reġistrazzjoni fir-Renju Unit (jiġifieri, "Karozzi sportivi"); Il-provi prodotti minn R.D. Busbridge kienu kompletament inadegwati sabiex jiġi pprovat użu "ġenwin" kif meħtieġ mill-Artikolu 57(2) u (3) tar-Regolament Nru 207/2009. Lingwa tal-kawża: l-Ingliż tikkundanna lill-Kummissjoni, kif ukoll lil kull parti li tiġi awtorizzata tintervjeni insostenn tal-Kummissjoni matul il-proċedura, għall-ispejjeż. Insostenn tar-rikors tagħha, ir-rikorrenti tinvoka motiv wieħed. Lingwa tal-kawża: il-Ġermaniż tannulla d-deċiżjoni tal-Bord Eżekuttiv tal-Bank Ċentrali Ewropew, innotifikata b'ittra tal-15 ta' Diċembru 2016, li permezz tagħha ġiet miċħuda t-talba tar-rikorrenti għal aċċess għal żewġ dokumenti tal-Bank Ċentrali Ewropew "The Impact on government deficit and debt from off-market swaps. tordna lill-Bank Ċentrali Ewropew ibati l-ispejjeż tal-proċedura. Insostenn tar-rikors tagħhom, ir-rikorrenti jinvokaw żewġ motivi. Ir-rikorrenti jsostnu li l-BĊE ma stabbilixxiex b'mod suffiċjenti li l-iżvelar tad-dokumenti kkonċernati kien ser jippreġudika l-protezzjoni tal-interess pubbliku fir-rigward tal-politika finanzjarja, monetarja u ekonomika tal-Unjoni jew ta' Stat Membru. Wara sitt snin minn meta tfasslu d-dokumenti u wara bidla fundamentali taċ-ċirkustanzi kuntestwali, ir-riskju ta' detriment għall-interess pubbliku invokat mill-BĊE ma għadux effettivament rilevanti. It-tieni motiv: applikazzjoni żbaljata tal-ewwel subparagrafu tal-Artikolu 4(3) tad-Deċiżjoni ECB/2004/03 Ir-rikorrenti jsostnu li d-dokumenti inkwistjoni ma servewx għall-preparazzjoni ta' deċiżjonijiet konkreti iżda sempliċement għall-formazzjoni ġenerali ta' opinjoni u għall-finijiet ta' informazzjoni fi ħdan il-BĊE. Barra minn hekk, lanqas ma huwa aċċettabbli l-fatt li l-impjegati tal-BĊE jkunu intimidati mill-possibbiltà ta' żvelar ta' dokumenti. Barra minn hekk, il-BĊE ma osservax u ma ħax inkunsiderazzjoni b'mod suffiċjenti l-interess pubbliku għall-aċċess għall-informazzjoni. Fl-aħħar nett, ma huwiex il-BĊE li għandu jevalwa kif id-dibattitu pubbliku jista' jistagħna, iżda dan huwa pjuttost ir-rwol tal-istampa li jirriżulta mill-"funzjoni ta' viġilanza" li ġiet irrikonoxxuta lilha mill-Qorti Ewropea tad-Drittijiet tal-Bniedem. Lingwa tal-kawża: l-Ingliż tannulla d-deċiżjoni tal-Parlament Ewropew tal-15 ta' Diċembru 2016, sa fejn (i) tissospendi l-ħlas tas-sussidju tal-2017, inkluż il-ħlas tal-prefinanzjament, (ii) tillimita l-ammont tal-prefinanzjament għas-sussidju tal-2017 għal 33 % tal-ammont massimu tas-sussidju u (iii) tissuġġetta l-ħlas tal-ammont tal-prefinanzjament għall-kostituzzjoni ta' garanzija mal-ewwel talba, u, konsegwentement, l-Artikolu I.4.1 tad-deċiżjoni ta' għoti ta' sussidju FINS-2017-28 mehmuża ma' din id-deċiżjoni; tikkundanna lill-konvenut għall-ispejjeż. Insostenn tar-rikors tiegħu, ir-rikorrent jinvoka sitt motivi. L-ewwel motiv, ibbażat fuq l-allegazzjoni li d-deċiżjoni tikser il-prinċipju ta' amministrazzjoni tajba u tikser id-drittijiet tad-difiża ta' IDDE. B'mod partikolari, id-deċiżjoni ma ġietx adottata minn awtorità ekwa u imparzjali u IDDE ma nstemgħetx b'mod xieraq u lanqas ma ngħatat possibbiltà effettiva li tikkummenta u tikkonstesta l-akkużi mressqa fil-konfront tagħha. It-tieni motiv, ibbażat fuq l-allegazzjoni li d-deċiżjoni tikser l-ewwel sentenza tal-Artikolu 208(1) tar-Regoli ta' Applikazzjoni tar-Regolament Finanzjarju, l-Artikolu 8(a) tad-deċiżjoni tal-Bureau tal-Parlament Ewropew u l-Artikolu II.13.2 tad-deċiżjoni ta' għoti ta' sussidju. B'mod partikolari, il-ħlas tas-sussidju tal-2017 ma jistax jiġi sospiż abbażi ta' allegazzjonijiet mhux ivverifikati li ma humiex marbuta mal-imsemmija deċiżjoni u li jirrigwardaw biss id-deċiżjoni ta' għoti ta' sussidju tal-2015. Barra minn hekk, il-ħlas tas-sussidju tal-2017 jista' jiġi sospiż biss għall-finijiet ta' verifiki li, f'dan il-każ, diġà twettqu u ngħalqu mingħajr ma ġie kkonfermat definittivament ebda suspett allegat jew allegazzjoni. Konsegwentement, is-sospensjoni għandha titneħħa. Fl-aħħar nett, is-suspetti u preżunzjonijiet allegati ma huma suffiċjenti sabiex jiġġustifikaw ebda sospensjoni tal-ħlas. It-tielet motiv, ibbażat fuq l-allegazzjoni li d-deċiżjoni tikser il-prinċipju ta' proporzjonalità. B'mod partikolari, il-portata tal-miżura adottata, jiġifieri s-sospensjoni tal-ħlas tas-sussidju tal-2017, inkluż tal-prefinanzjament tiegħu, hija totalment sproporzjonata meta mqabbla mas-suspetti u mal-irregolaritajiet allegati, anki jekk dawn jiġu kkonfermati. L-ewwel motiv, ibbażat fuq l-allegazzjoni li d-deċiżjoni tikser il-prinċipju ta' amministrazzjoni tajba u tikser id-drittijiet tad-difiża ta' IDDE. It-tieni motiv, ibbażat fuq l-allegazzjoni li d-deċiżjoni tikser l-obbligu ta' motivazzjoni, id-drittijiet tad-difiża u l-Artikolu 6 tad-deċiżjoni tal-Bureau tal-Parlament Ewropew, l-Artikolu 134 tar-Regolament Finanzjarju u l-Artikolu 206 tar-Regoli ta' Applikazzjoni tar-Regolament Finanzjarju. It-tielet motiv, ibbażat fuq l-allegazzjoni li d-deċiżjoni tikser il-prinċipji ta' ugwaljanza fit-trattament u ta' proporzjonalità. IDDE kienet il-vittma ta' diskriminazzjoni kontriha, meta mqabbla ma' fondazzjonijiet u partiti oħra li huma f'sitwazzjonijiet oġġettivament simili. Lingwa tal-kawża: l-Ingliż tannulla d-deċiżjoni kkontestata sa fejn din ċaħdet it-trade mark inkwistjoni u tawtorizza r-reġistrazzjoni tat-trade mark għall-prodotti kollha li għalihom saret l-applikazzjoni għal reġistrazzjoni jaqgħu fil-klassi 9 tal-klassifikazzjoni ta' Nice; tikkundanna lill-EUIPO għall-assjem tal-ispejjeż tal-istanzi kollha. Ksur tal-Artikolu 7(1)(b) u (c) tar-Regolament Nru 207/2009; tannulla d-deċiżjoni kkontestata; tannulla d-deċiżjoni mogħtija fid-29 ta' Jannar 2015 mid-Diviżjoni tal-Kanċellazzjoni fil-Każ Nru 9 559; tiċħad fl-intier tagħha, jew tal-inqas parzjalment, it-talba għal dikjarazzjoni ta' invalidità mressqa mir-rikorrenti kontra t-trade mark tal-Unjoni Ewropea "DEVIN" Nru 9408865 għall-prodotti kollha fil-klassi 32; tikkundanna lill-EUIPO għall-ispejjeż tiegħu u għal dawk tar-rikorrenti. ksur tal-Artikolu 52(1)(a) moqri flimkien tal-Artikolu 7(1)(c) tar-Regolament Nru 207/2009; sa fejn il-Bord tal-Appell ma kisirx l-Artikolu 7(1)(c), ksur tal-Artikolu 7(3) tar-Regolament Nru 207/2009. Lingwa tal-kawża: it-Taljan tikkonstata li l-Kummissjoni interpretat u applikat b'mod żbaljat il-GA CONTAIN u l-GA ICARGO billi aċċettat ir-rapport tal-awditur fir-rigward tal-aspetti kollha enfasizzati fir-rikors; tikkonstata konsegwentement li r-rikorrent interpreta u applika b'mod korrett il-GA CONTAIN u l-GA ICARGO; tikkundanna lill-Kummissjoni għall-ispejjeż. Dan ir-rikors jaqa' fil-kuntest tal-kwistjoni marbuta mal-Kawża T-84/17, Consorzio IB Innovation vs Il-Kummissjoni. Dak ir-rikors ġie ppreżentat kontra d-deċiżjoni tat-30 ta' Novembru 2016 tad-Direttorat Ġenerali tar-Riċerka u tal-Innovazzjoni tal-Kummissjoni Ewropea (ARES 2016 – 6711369), li permezz tagħha dan tal-aħħar qies li l-IBI kellu jħallas lura s-somma ta' EUR 294 925,43fir-rigward tal-kuntratt Nru 261679-CONTAIN u s-somma ta' EUR 155 482,91fir-rigward tal-kuntratt Nru 288383-ICARGO, kif ukoll jivverifika l-eżistenza ta' żbalji sistematiċi relatati ma' numru ta' kuntratti sussegwenti. Ir-rikorrent jikkontesta l-interpretazzjoni mogħtija mill-Kummissjoni tal-kuntratti inkwistjoni. Insostenn tar-rikors, ir-rikorrent jinvoka erba' motivi. L-ewwel motiv ibbażat fuq l-interpretazzjoni żbaljata u kontradittorja tal-kunċetti ta' "benefiċjarji" u ta' "terzi" bi ksur tal-Grant Agreements (iktar 'il quddiem il-"GA") u tal-General Conditions (iktar 'il quddiem il-"GC") li jinsabu fl-Anness II tal-General Agreements. Ir-rikorrent isostni f'dan ir-rigward li konsorzju ma huwiex entità unika, iżda grupp ta' impriżi jew "entità kollettiva", u li la fil-GA u lanqas fil-GC, li jinsabu fl-Anness II tagħhom, ma hemm iddikjarat li impriża inkluża f'konsorzju hija terz fir-rigward tal-benefiċjarju tal-GA jekk iż-żewġ persuni jkollhom personalita ġuridika differenti. It-tieni motiv ibbażat fuq il-ksur tal-Artikolu 9 tal-GA CONTAIN u tal-Artikolu 9 tal-GA ICARGO mwettqa mill-awditur u mill-Kummissjoni fir-rigward tad-dritt applikabbli għal tali kuntratti u l-applikazzjoni ta' regoli mhux kuntrattwali u legalment mhux vinkolanti. Ir-rikorrent isostni f'dan ir-rigward li r-rapport tal-awditur, aċċettat mill-Kummissjoni, huwa bbażat fuq interpretazzjoni tal-GA li la ma hija sostnuta mit-test tagħhom u lanqas mir-regoli ġuridiċi applikabbli għalihom. Għall-kuntrarju, dan ir-rapport huwa bbażat unikament fuq "manwal ta' istruzzjonijiet" ippreparat mis-servizzi tal-Kummissjoni. Dan id-dokument, redatt unilateralment, ma jistax jieħu preċedenza fuq ir-regoli miftehma bejn il-partijiet. It-tielet motiv ibbażat fuq l-interpretazzjoni u l-applikazzjoni żbaljata tal-Artikolu II.15.2.c tal-Anness II tal-GA CONTAIN u ICARGO. Ir-rikorrent isostni f'dan ir-rigward li s-sistema ta' kontabbiltà tal-ispejjeż indiretti relatati ma' ċerti konsulenti in-house tal-IBI li użaw it-telexogħol ma tistax titqies bħala korretta. Ir-raba' motiv ibbażat fuq il-fatt li t-talba għar-reviżjoni tal-kuntratti mhux suġġetti għall-awditu ma hija bbażata fuq ebda klawżola kuntrattwali. Ir-rikorrent isostni f'dan ir-rigward li bl-ebda mod ma huwa ċar liema mill-klawżoli kuntrattwali tal-GA ICARGO u CONTAIN, inklużi l-annessi kollha tagħhom, tippermetti lill-Kummissjoni titlob lill-IBI verifika preċiża u ddettaljata tal-ftehimiet li fihom ipparteċipa l-IBI fil-kuntest tas-Seba' programm qafas. Fil-fatt, il-Kummissjoni titlob lill-IBI, billi tibbaża ruħha fuq il-preżunzjoni li l-iżbalji kkonstatati fl-awditu huma sistematiċi, jindika jekk il-lista hijiex kompleta u, jekk ikun il-każ, jikkompleta din il-lista bil-proġetti nieqsa, kif ukoll jivverifika jekk tali żbalji sistematiċi jinsabux fir-rapporti finanzjarji relatati ma' dawk il-proġetti. Lingwa tal-kawża: il-Pollakk tannulla d-Deċiżjoni tal-Kummissjoni Ewropea C(2016)6950, tat-28 ta' Ottubru 2016, li temenda l-kundizzjonijiet tal-eżenzjoni mill-obbligu li jiġu applikati ċerti rekwiżiti tad-dritt tal-Unjoni għall-pipeline tal-gass OPAL; tikkundanna lill-Kummissjoni għall-ispejjeż. Insostenn tar-rikors tagħha, ir-rikorrenti tinvoka 16-il motiv. L-ewwel motiv huwa bbażat fuq ksur tad-drittijiet fundamentali u fuq evalwazzjoni żbaljata tal-att promotur tal-proċedura relatata mal-emenda tal-eżenzjoni preċedenti tal-pipeline tal-gass OPAL mill-obbligu li jiġu applikati ċerti rekwiżiti tad-dritt tal-Unjoni, mogħtija fl-2009 permezz ta' deċiżjoni tal-Bundesnetzagentur (aġenzija federali tan-netwerks Ġermaniża). It-tieni motiv huwa bbażat fuq in-nuqqas ta' kompetenza għall-għoti ta' deċiżjoni li temenda l-eżenzjoni tal-pipeline tal-gass OPAL mill-obbligu li jiġu applikati ċerti rekwiżiti tad-dritt tal-Unjoni. It-tielet motiv huwa bbażat fuq interpretazzjoni żbaljata tal-kundizzjonijiet ta' eleġibbiltà għall-eżenzjoni tal-infrastruttura tal-gass prevista fl-Artikolu 36(1) moqri flimkien mal-Artikolu 2(17) tad-Direttiva 2009/73/KE. Ir-raba' motiv huwa bbażat fuq interpretazzjoni żbaljata tal-kundizzjonijiet ta' eliġibbiltà għall-eżenzjoni tal-infrastruttura tal-gass prevista fl-Artikolu 36(1)(b) moqri flimkien mal-Artikolu 2(33) tad-Direttiva 2009/73/KE. L-għoti ta' eżenzjoni regolatorja għal infrastruttura maġġuri ġdida huwa suġġett għall-kundizzjoni li l-livell ta' riskju marbut mal-investiment huwa tali li l-investiment ma jsirx sakemm ma tingħatax l-eżenzjoni. L-investiment għall-kostruzzjoni tal-pipeline tal-gass OPAL twettaq u tlesta definittivament fit-13 ta' Lulju 2011 u, għalhekk, ma jistax jingħad iktar li hemm l-eżistenza ta' kwalunkwe tali riskju. Il-ħames motiv huwa bbażat fuq interpretazzjoni żbaljata tal-kundizzjonijiet ta' eliġibbiltà għall-eżenzjoni tal-infrastruttura tal-gass prevista fl-Artikolu 36(1)(a) u (e) tad-Direttiva 2009/73/KE u, konsegwentement, il-konstatazzjoni li l-emenda tal-eżenzjoni regolatorja tal-pipeline tal-gass OPAL ma għandhiex effetti negattivi fuq il-kompetizzjoni fis-suq tal-gass. Is-sitt motiv huwa bbażat fuq interpretazzjoni żbaljata tal-kundizzjonijiet ta' eliġibbiltà għall-eżenzjoni tal-infrastruttura tal-gass prevista fl-Artikolu 36(1)(a) tad-Direttiva 2009/73/KE u, konsegwentement, il-konstatazzjoni li l-emenda tal-eżenzjoni regolatorja tal-pipeline tal-gass OPAL ittejjeb is-sigurtà tal-provvista tal-gass fis-suq intern. Is-seba' motiv huwa bbażat fuq in-nuqqas tal-Bundesnetzagentur li tieħu inkunsiderazzjoni d-dispożizzjonijiet tal-Artikolu 102 TFUE fl-adozzjoni tad-deċiżjoni dwar l-eżenzjoni fis-sens tal-Artikolu 36 tad-Direttiva 2009/73/KE. It-tmien motiv huwa bbażat fuq ksur tal-prinċipji ta' ċertezza legali u ta' protezzjoni tal-aspettattivi leġittimi. Id-disa' motiv huwa bbażat fuq ksur tal-prinċipju ta' proporzjonalità. L-għaxar motiv huwa bbażat fuq nuqqas ta' motivazzjoni fis-sens tal-Artikolu 296 TFUE u tal-Artikolu 263 TFUE. Il-ħdax-il motiv huwa bbażat fuq ir-riskju ta' nuqqas ta' provvista ta' gass li huma esposti għalih l-utenti tal-gass fir-Repubblika tal-Polonja, li jikkostitwixxi ksur tal-għan tat-Trattat għal azzjoni intiża li tiżgura s-sigurtà tal-enerġija u ksur tal-prinċipju ta' solidarjetà tal-enerġija, kif ukoll ksur tal-Artikolu 7 tat-Trattat minħabba l-adozzjoni ta' deċiżjoni li tmur kontra politiki oħra tal-Unjoni Ewropea. It-tnax-il motiv huwa bbażat fuq trattament preferenzjali tal-infrastruttura li hija s-suġġett tal-eżenzjoni, li l-istatus tagħha huwa inkompatibbli mad-dritt tal-Unjoni. It-tlettax-il u l-erbatax-il motiv huma bbażati fuq ksur tal-Artikoli 274 u 254 tal-Ftehim ta' Assoċjazzjoni bejn l-Unjoni Ewropea u l-Istati Membri tagħha, minn naħa, u l-Ukraina, min-naħa l-oħra. Il-ħmistax-il motiv huwa bbażat fuq ksur tal-Artikolu 7 TFUE minħabba l-adozzjoni ta' deċiżjoni li tmur kontra politiki oħra tal-Unjoni Ewropea. Is-sittax-il motiv huwa bbażat fuq l-Artikolu 277 TFUE u jallega li l-Artikolu 2(33) tad-Direttiva 2009/73/KE, moqri flimkien mal-Artikolu 36(1) tad-Direttiva, huwa invalidu sa fejn tiġi introdotta differenza diskriminatorja bejn infrastrutturi li jistgħu jkunu suġġetti għall-eżenzjoni min-naħa tal-awtoritajiet regolatorji u infrastrutturi oħra li ma jikkwalifikawx għal tali eżenzjoni.
Extracted from C_121_2017.html